Íbúar Skálarhlíðar og eldri borgarar á Siglufirði eru afar ósáttir við bæjaryfirvöld vegna lokunar hárgreiðslu - og snyrtistofunnar í Skálarhlíð . Snyrtistofan hefur verið starfrækt frá opnun Skálarhlíðar og var í upphafi gjöf Kvenfélagsins Vonar til íbúa hússins . Ekki var haft samráð við íbúa Skálarhlíðar né félag eldri borgara þegar snyrtistofan var fjarlægð og kom þetta fólki algjörlega í opna skjöldu . Snyrtistofan hefur verið starfrækt frá því að Skálarhlíð var tekin í notkun . Það hefur enginn hjá Fjallabyggð svarað fyrir þessa ákvörðun , það sem fer helst fyrir brjóstið á fólki er að engin tilraun hefur verið gerð til að leysa málið á farsælan hátt og finna aðra aðstöðu til að bjóða upp á þessa sjálfsögðu þjónustu sem almennt er í samsvarandi íbúðarkjörnum . Þess má einnig geta að fjölmargir vistmenn á sjúkrahúsinu hafa nýtt sér aðstöðuna . Á aðalfundi eldri borgara Siglufirði sem haldinn var 10. febrúar 2019 var gerð eftirfarandi ályktun “ Aðalfundur félagsins ítrekar , sem áður hefur komið fram af hálfu félagsins , ríka þörf á að fjölga þjónustuíbúðum til útleigu í Skálarhlíð með viðbyggingu , eitt dæmi um þá knýjandi þörf er að þjónusturými hefur verið fjarlægt úr húsinu svo koma megi þar fyrir íbúð ” . Lokunin kom ekki aðeins íbúum Skálarhlíðar að óvörum , þær sem störfuðu á snyrtistofunni fengu fregnir af lokunni þegar einn af smiðunum bað þær að koma og fjaraðlæga dótið sitt . Hafa eldri borgarar einnig áhyggjur af því hvað verður um föndur aðstöðuna sem er til staðar á sjúkrahúsinu , fyrirhugað er að breyta því húsnæði og að sú aðstaða fari á sama hátt og snyrtistofan , út í veður og vind . Hér er verið að útbúa íbúð í Skálarhlíð úr þjónusturýminu sem ætlað var undir þjónustu við íbúa . Enginn frá Fjallabyggð hefur sýnt áhuga á að leysa málið á farsælan hátt svo hægt sé að bjóða upp á þessa sjálfsögðu þjónustu , sérstaklega til þeirra sem hafa ekki tök á því að fara út í bæ eftir henni Félag eldri borgara hefur reynt að fá svör við því hver tók þessa ákvörðun og hvað á að gera til að leysa húsnæðisvanda snyrtistofunnar , án árangurs